Төсөл

**МОНГОЛ УЛСЫН ХУУЛЬ**

|  |  |
| --- | --- |
| 2020 оны ... дугаар сарын ...-ны өдөр | Улаанбаатар хот |

**ТӨРИЙН АЛБАНЫ ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛИЙГ**

**ДАГАЖ МӨРДӨХ ЖУРМЫН ТУХАЙ**

 **1 дүгээр зүйл.**Төрийн албаны тухай хуульд нэмэлт, өөрчлөлт оруулах тухай хууль хүчин төгөлдөр болохоос өмнө Монгол Улсын Их Хурлаас томилогдсон Төрийн албаны зөвлөлийн гишүүний бүрэн эрх Засгийн газраас Төрийн албаны зөвлөлийн гишүүнийг томилсноор дуусгавар болно.

 **2 дугаар зүйл.**Энэ хуулийн 1 дүгээр зүйлд зааснаар бүрэн эрхийн хугацаа дуусгавар болсон Төрийн албаны зөвлөлийн гишүүнийг үүрэгт ажлаас нь чөлөөлсөнд тооцно.

 **3 дугаар зүйл.**Энэ хуулийг Төрийн албаны тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

|  |  |
| --- | --- |
| 2020 оны ... дугаар сарын ...-ны өдөр | Улаанбаатар хот |

**МОНГОЛ УЛСЫН ЗАСГИЙН ГАЗРЫН ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

 **1 дүгээр зүйл.**Монгол Улсын Засгийн газрын тухай хуулийн 20 дугаар зүйлийн 5 дахь хэсгийн 2 дахь заалтын “-төрийн албаны хүний нөөцийн асуудал;” гэснийг “-төрийн албаны төв байгууллага, төрийн албаны хүний нөөцийн асуудал;” гэж өөрчилсүгэй.

 **2 дугаар зүйл.**Энэ хуулийг Төрийн албаны тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

|  |  |
| --- | --- |
| 2020 оны ... дугаар сарын ...-ны өдөр | Улаанбаатар хот |

**НИЙТИЙН АЛБАНД НИЙТИЙН БОЛОН ХУВИЙН АШИГ СОНИРХЛЫГ ЗОХИЦУУЛАХ, АШИГ СОНИРХЛЫН ЗӨРЧЛӨӨС УРЬДЧИЛАН СЭРГИЙЛЭХ ТУХАЙ ХУУЛЬД НЭМЭЛТ ОРУУЛАХ ТУХАЙ**

 **1 дүгээр зүйл.**Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай хуулийн 23 дугаар зүйлд доор дурдсан агуулгатай 23.11 дэх хэсэг нэмсүгэй:

 “23.11.Авлигатай тэмцэх газар энэ хуулийн 23.6 дахь хэсэгт зааснаас бусад асуудлаар дүгнэлт, мэдэгдэл гаргахыг хориглоно.”

 **2 дугаар зүйл.**Энэ хуулийг Төрийн албаны тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ИХ ХУРЛЫН ТОГТООЛ**

|  |  |
| --- | --- |
| 2020 оны ... дугаар сарын ...-ны өдөр | Улаанбаатар хот |

Дугаар ...

Тогтоол хүчингүй болсонд тооцох тухай

Төрийн албаны тухай хуульд нэмэлт, өөрчлөлт оруулах тухай хууль баталсантай холбогдуулан Монгол Улсын Их Хурлын тухай хуулийн 5 дугаар зүйлийн 5.1 дэх хэсгийг үндэслэн Монгол Улсын Их Хурлаас ТОГТООХ нь:

 1.“Төрийн албаны зөвлөлийн ажлын албаны бүтэц батлах, орон тооны дээд хязгаарыг тогтоох тухай” Монгол Улсын Их Хурлын 2019 оны 1 дүгээр сарын 17-ны өдрийн 07 дугаар, “Төрийн албаны зөвлөлийн үйл ажиллагааны дүрэм батлах тухай” Монгол Улсын Их Хурлын 2019 оны 2 дугаар сарын 1-ний өдрийн 17 дугаар, “Төрийн жинхэнэ албан хаагч болон төрийн албанд нэр дэвшигчийн эрх зөрчигдсөн тухай маргааныг хүлээн авч, хянан шийдвэрлэх журам батлах тухай” 2019 оны 2 дугаар сарын 1-ний өдрийн 20 дугаарыг тогтоолыг хүчингүй болсонд тооцсугай.

 2.Энэ тогтоолыг Төрийн албаны тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ